Diasabra merdia n'e crusada di Seroe Pita a sosode un accidente grave un biaha mas, e biaha aki chauffeur di un toyota jeep no a duna preferencia y a subi caminda y a topa cu un hyundai elantra blanco biniendo fo'i zuid riba un velocidad y a dal basta duro den e jeep. E impacto tabata fuerte cu a laga ambos auto basta destrui.
Loke tabata mas serio ta cu den e jeep tabatin un mucha chikito sinta y esaki a bula den e jeep y dal su curpa basta duro den e vehiculo y a resulta grave herida. Ora cu polis a yega e mucha tabata na bida pero no tabata reacciona na nada. Tur tres ambulance disponibel a presenta a hiba e mucha y e familiar cu urgencia pa hospital pa atencion medico avansa di urgencia.
Polisnan tabatin e caminda full cera pa investigacion. Polis di trafico y departamento tecnico a haci nan investigacion te final.